Πατ Καλάθης

Ο Πατ Καλάθης (αγγλικά: Patrick Sean Calathes), (Φλόριντα, 12 Δεκεμβρίου 1985), είναι Ελληνοαμερικανός πρώην καλαθοσφαιριστής. Διαθέτει ύψος 2,08 μ. και αγωνιζόταν ως Σμολ φόργουορντ και Πάουερ φόργουορντ. Μετά την απόσυρσή του έγινε μάνατζερ παικτών.

Βιογραφικά στοιχεία
Ο Πατ Καλάθης γεννήθηκε στις 12 Δεκεμβρίου 1985 στην πόλη Κέισελμπερι (Casselberry) της Φλόριδα από Έλληνες γονείς. Πατέρας του είναι ο Γιάννης Καλάθης, ενώ ο παππούς του Βασίλειος Καλάθης καταγόταν από τη Λήμνο και είχε μεταναστεύσει στη Ν. Υόρκη σε ηλικία 21 έτους. Μάλιστα, στις αρχές της δεκαετίας 1920-30 είχε διατελέσει πρόεδρος της "Παλλημνιακής Αδελφότητας "Ήφαιστος".

 Σταδιοδρομία 
Έχει διπλή υπηκοότητα ελληνική και αμερικανική και έχει αποφασίσει να αγωνιστεί με την Εθνική Ελλάδος, όπως ο μικρότερος αδελφός του, ο Νικ Καλάθης. Ο Πατ ξεκίνησε το μπάσκετ στο γυμνάσιο του Λέικ Χόουελ (Lake Howell) ως πόιντ γκαρντ (τότε είχε ύψος 1,80) και καθώς ψήλωνε ως τα 2,08 εξελίχθηκε σε σμολ φόργουορντ. Συνέχισε στους Saint Joseph's Hawks του πανεπιστήμιου Saint Joseph's University στη Φιλαδέλφεια, όπου είχε μ.ό. 13,9 πόντους και 7,1 ριμπάουντ ανά αγώνα. Σταδιακά ως την τελευταία χρονιά ανέβασε τους μ.ό. σε 17,5 πόντους και 7,5 ριμπάουντ και το 2008 κατάφερε να οδηγήσει τους Χοκς από την Atlantic 10 Conference στην ανώτερη κατηγορία (Division I) του NCAA για πρώτη φορά από το 2004. Συνολικά σκόραρε 1.251 πόντους στην παρουσία του στους Χοκς, επίδοση που τον φέρνει στους 30 πρώτους σκόρερ στην ιστορία του κολεγίου. Επίσης, με 630 ριμπάουντ βρίσκεται στην 22η θέση της αντίστοιχης λίστας. Είναι στον κατάλογο των 26 παικτών του κολεγίου που έχουν ταυτόχρονα πετύχει πάνω από 1000 πόντους και πάνω από 500 ριμπάουντ.

Δεν έγινε ντραφτ για το ΝΒΑ και τελικά προτίμησε να έλθει στην Ελλάδα, όπου το 2008 υπέγραψε τριετές συμβόλαιο στον Γ.Σ. Αμαρουσίου.Maroussi signs rookie forward Calathes for 3 years Το καλοκαίρι του 2010, όταν κι έμεινε ελεύθερος, ο Καλάθης πήρε μεταγραφή στον Κολοσσό Ρόδου. 

Τον Ιούλιο 2011 ανακοινώθηκε από τον Παναθηναϊκό, δηλώνοντας χαρούμενος που θα αγωνιστεί μαζί με τον αδερφό του Νικ.http://www.paobc.gr/document.php?category_id=89&document_id=2106 Με τον Παναθηναϊκό κατέκτησε το Κύπελλο Ελλάδας και έφτασε στο final four της Κωνσταντινούπολης. Το 2012 έληξε η συνεργασία του με τον Παναθηναϊκό και υπέγραψε συμβόλαιο με την ισραηλινή Μακάμπι Χάιφα, με την οποία κατέκτησε το πρωτάθλημα Ισραήλ το 2013, κερδίζοντας το βραβείο του MVP των τελικών. Τη σεζόν 2012-13 είχε 16,3 πόντους, 9,3 ριμπάουντ και 2,1 ασίστ κατά μέσο όρο.

Το 2013 πήρε μεταγραφή στην Αστάνα από το Καζακστάν. Έπαιξε δύο φορές στα πλέι οφ της VTB Λίγκα, ενώ κατέκτησε δύο πρωταθλήματα (2014, 2015) και ένα κύπελλο (2014) Καζακστάν κατά την παραμονή του στην ομάδα, ενώ αποτέλεσε μέλος της καλύτερης πεντάδας του πρωταθλήματος το 2016. Στην Αστάνα έμεινε μέχρι το 2016.

Τον Αύγουστο 2016 ανακοινώθηκε η επιστροφή του στην ομάδα του Παναθηναϊκού έπειτα από τέσσερα χρόνια,Επίσημο: Στον Παναθηναϊκό ο Πατ Καλάθης, sport24.gr, 01/08/2016 οπού βρέθηκε ξανά μαζί με τον μικρότερο αδελφό του Νικ. Ο Καλάθης δεν έπαιξε καθόλου στην Ευρωλίγκα με τα πράσινα, ενώ στο Πρωτάθλημα Ελλάδας είχε εννιά συμμετοχές με 2,7 πόντους μέσο όρο.

Στις 4 Ιανουαρίου 2017 συνέχισε την καριέρα του στην ιταλική Καντού. Στις 2 Δεκεμβρίου, ανακοίνωσε ότι σταματάει το μπάσκετ και γίνεται ατζέντης αθλητών. 

Στις 15 Μαρτίου 2018 ανακοινώθηκε ότι το κολέγιο που φοίτησε (Saint Joseph), τον εισάγει στο δικό του Hall of Fame.

 Τίτλοι-Διακρίσεις 

 Συλλογικοί 

 Παναθηναϊκός 
Κύπελλο Ελλάδας: (2012)

 Μακάμπι Χάιφα 
Πρωτάθλημα Ισραήλ: (2013)

 Αστάνα 
 2x Πρωτάθλημα Καζακστάν: (2014, 2015)
 Κύπελλο Καζακστάν: (2014)

 Ατομικοί 

 Κολλέγιο 
 All "Atlantic-10" First Team 2008
 All "Philadelphia Big 5" Team 2008
 "Philadelphia Big 5" Co Player of the Year 2008

 Επαγγελματικοί 
Ελληνικό All-Star Game: (2011)
 Μέλος της καλύτερης πεντάδας του πρωταθλήματος Ισραήλ: (2013)
MVP των τελικών του πρωταθλήματος Ισραήλ: (2013)
 Μέλος της καλύτερης πεντάδας του κυπέλλου Καζακστάν: (2014)
 Μέλος της καλύτερης πεντάδας του πρωταθλήματος Καζακστάν: (2016)

 Παραπομπές 

 Εξωτερικοί σύνδεσμοι 


 Επίσημη σελίδα ΠΑΟ "Επέστρεψε ο Πατ Καλάθης"

Κατηγορία:Ελληνοαμερικανοί
Κατηγορία:Έλληνες ομογενείς καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Μακάμπι Χάιφα
Κατηγορία:Καλαθοσφαιριστές ΜΚ Αστάνα
Κατηγορία:Καλαθοσφαιριστές καζακικών συλλόγων
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας